|  |
| --- |
| **IZVJEŠĆE O SAVJETOVANJU S JAVNOŠĆU****U POSTUPKU DONOŠENJA PROGRAMA ZAŠTITE ZRAKA, OZONSKOG SLOJA, UBLAŽAVANJA KLIMATSKIH PROMJENA I PRILAGODBE KLIMATSKIM PROMJENAMA U PRIMORSKO-GORANSKOJ ŽUPANIJI ZA RAZDOBLJE 2019.-2022.****Nositelj izrade izvješća: Primorsko-goranska županija, UO za prostorno uređenje, graditeljstvo i zaštitu okoliša, Riva 10, Rijeka** **Rijeka, 30. kolovoza 2019.** |
| **Naziv akta za koji je provedeno savjetovanje s javnošću**  | Nacrt Programa zaštite zraka, ozonskog sloja, ublažavanja klimatskih promjena i prilagodbe klimatskim promjenama u Primorsko-goranskoj županiji za razdoblje 2019.-2022. |
| **Naziv tijela nadležnog za izradu nacrta akta/dokumenta i provedbu savjetovanja**  | Primorsko-goranska županija, Upravni odjel za prostorno uređenje, graditeljstvo i zaštitu okoliša, Riva 10, Rijeka  |
| **Razlozi za donošenje akta i ciljevi koji se njime žele postići uz sažetak ključnih pitanja** | Obveza donošenja Programa određena je člankom 12. stavkom 1. Zakona o zaštiti zraka („Narodne novine“ br. 130/11, 47/14, 61/17 i 118/18).Ciljevi koji se Programom žele postići su sljedeći: zaštita i poboljšanje kvalitete zraka u cilju zaštite zdravlja Ijudi, kvalitete življenja i okoliša u cjelini; unaprjeđivanje cjelovitog sustava upravljanja kvalitetom zraka i praćenja kvalitete zraka na teritoriju Primorsko-goranske županije; smanjivanje i ograničavanje emisija onečišćujućih tvari koje nepovoljno utječu na zakiseljavanje, eutrofikaciju i fotokemijsko onečišćenje; smanjivanje i ograničavanje emisija stakleničkih plinova i tvari koje oštećuju ozonski sloj, te održavanje razine odliva stakleničkih plinova; osiguranje dostupnosti informacija javnosti vezano uz kvalitetu zraka, emisije onečišćujućih tvari, stakleničkih plinova i potrošnje tvari koje oštećuju ozonski sloj, projekcije emisija onečišćujućih tvari i stakleničkih plinova te provedbe politike i mjera za poboljšanje kvalitete zraka te ublažavanja i prilagodbe klimatskim promjenama putem informacijskog sustava zaštite zraka. Sažetak ključnih pitanja: definirati i razraditi ciljeve i mjere po sektorima utjecaja na zrak (energetika, promet, industrija, gospodarenje otpadom i dr.); prvenstvo provođenja mjera; rokove izvršavanja, nositelje odnosno obveznike provedbe mjera za provedbu Programa te redoslijed izvršavanja prema utvrđenim prioritetnim mjerama i aktivnostima. |
| **Objava dokumenata za savjetovanje**  | 1) Internetska stranica Primorsko-goranske županije <https://www.pgz.hr/Dokumenti/Savjetovanja_s_javnoscu>2) Dokument u tekstualnom obliku izložen u Upravnom odjelu za prostorno uređenje, graditeljstvo i zaštitu okoliša, Riva 10, Rijeka, I. kat, soba 127. |
| **Razdoblje provedbe savjetovanja**  | Savjetovanje je provedeno u razdoblju od 29. srpnja do 27. kolovoza 2019. |
| **Pregled osnovnih pokazatelja uključenosti savjetovanja s javnošću**  | Pristigla su tri očitovanja od kojih je jedno uputio gospodarski subjekt INA – Industrija nafte d.d. iz Kostrene, Urinj 53, a druga dva jedinice lokalne samouprave, i to: Općina Viškovo i Općina Kostrena. U navedena tri očitovanja sadržano je ukupno 10 primjedbi i prijedloga, od čega tri opća prijedloga i sedam pojedinačnih primjedbi. Od tri opća prijedloga prihvaćen je jedan, a dva nisu prihvaćena. Od sedam pojedinačnih primjedbi prihvaćene su tri, jedna je djelomično prihvaćena, dok tri nisu prihvaćene.U odnosu na sedam pojedinačnih primjedbi, prihvaćene su 3.5 primjedbe (50%), a 3.5 ih nije prihvaćeno (50%). |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**  | Pregled je dan u tablici koja čini Prilog 1. ovog Izvješća. |
| **Ostali oblici savjetovanja s javnošću**  | Ostalih oblika savjetovanja s javnošću nije bilo. |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |

**Prilog 1. Pregled prihvaćenih i neprihvaćenih primjedbi**

|  |  |  |  |  |
| --- | --- | --- | --- | --- |
| **Redni broj** | **Sudionik savjetovanja (ime i prezime pojedinca, naziv organizacije)** | **Članak ili drugi dio nacrta na koji se odnosi prijedlog ili mišljenje** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)**  |
|  | INA – Industrija nafte d.d., Urinj 53, Kostrena  | Tablica 3. 12 Kvaliteta zraka na području PGŽ za razdoblje 2014.-2018. | Na str 46. nacrta Programa za parametar O3 navedena je II. kategorija kvalitete zraka na postajama Paveki i Krasica II za razdoblje 2014. -2018., dok je pregledom Izvješća Monitoring kvalitete zraka na utjecajnom području INA RNR (izradio NZZJZ PGŽ) parametar O3 u II. kategoriji kvalitete zraka na postaji Krasica od 2014.-2017., a u 2018. je I. kategorije, a parametar O3 je II. kategorije 2014. i 2015. na postaji Paveki, a u 2016. -2018. je I. kategorije. Prema navedenom potrebno je korigirati podatke u tablici 3. 12. | Prihvaćeno/ispravljeno. |
|  |  | Tablica 5.4 Status realizacije mjera propisane rješenjem o objedinjenim uvjetima zaštite okoliša (MZSS) propisanih Akcijskim planom za poboljšanje kvalitete zraka za područje Urinja s obzirom na sumporovodik (H2S) | Na str 78. nacrta Programa u Tablici 5.4 naveden je stari status za mjeru MZSS1 (realizacija mjera iz studenog 2018.), pa je isti potrebno korigirati u nacrtu Programa na način da je za mjeru 1. status sljedeći: Poboljšanje efikasnosti i zaštite okoliša na Toppingu 3 (Postrojenje za atmosfersku destilaciju) - projekt realiziran Obrada plina bogatog H2S Unifining 2 (Katalitički reforming benzina) i Merox 5 (obrada ukapljenog naftnog plina) postrojenja -projekt realiziran  | Prihvaćeno/izmijenjeno. |
|  | Općina Viškovo, Vozišće 3, Viškovo  | 4.3. Difuzni izvori emisija  | Nacrtom Programa nije dovoljno detaljno razmotren i uzet u obzir mogući utjecaj zahvata sanacije lokacije visoko onečišćene opasnim otpadom (crna jama) „Sovjak“ na zrak i okoliš, nego je navedeno samo spomenuto u poglavlju 4.3 Difuzni izvori emisija. Za navedeni zahvat izrađena je studija utjecaja na okoliš i plan sanacije, pa je slijedom navedenog, uzimajući u obzir kompleksnost zahvata sanacije, kao i njegove moguće utjecaje na zaštitu zraka, u predmetnom Programu potrebno detaljnije razraditi tu tematiku.  | Prihvaćeno.Predmetna tematika je detaljnije opisana u Programu, u skladu s Mišljenjem Povjerenstva za Procjenu utjecaja na okoliša Ministarstva zaštite okoliša i energetike za planirani zahvat sanacije lokacije Sovjak. |
|  |  | Monitoring ŽCGO Marišćina: TD Čistoća d.o.o.  | Za ŽCGO Marišćina potrebno je utvrditi dodatne mjere za zaštitu zraka i ozonskog sloja u odnosu na postojeće s obzirom na probleme sa pojavom neugodnih mirisa i povišenih koncentracija H2S i PM10 u prethodnom razdoblju. | Djelomično prihvaćeno.Programom je propisana izrada Akcijskog plana za poboljšanje kvalitete zraka s obzirom na sumporovodik (H2S) za područje Marišćine.Tijekom 2017. na postaji Marišćina zabilježene su povišene koncentracije PM10 čestica (II. kategorija kvalitete zraka), koje su prema Izvještaju o praćenju kvalitete zraka na području CGO Marišćina najvjerojatnije bile uzrokovane građevinskim radovima na obližnjoj pristupnoj cesti. Tijekom 2018., zbog tehničkih problema na mjernoj opremi, obuhvat podataka nije bio dovoljan za kategorizaciju kvalitete zraka, no dostupna mjerenja pokazuju da povremeno dolazi do prekoračenja graničnih vrijednosti. Stoga treba osigurati kontinuiranu ispravnost opreme na ovoj, kao i na drugim mjernim postajama. Potrebno je napraviti analizu i validaciju dostupnih podataka u 2019., te ukoliko u skladu s tim mjerenjima dolazi i dalje do prekoračenja koncentracija PM10, tada je potrebno donijeti Akcijski plan i za poboljšanje kvalitete zraka s obzirom na PM10 (uvršteno u mjere Programa zaštite zraka).  |
| 1. Općina
 | Općina Kostrena, Sv. Lucija 38, Kostrena | Opći prijedlog  | Traži se produljenje javnog uvida u nacrt Programa zaštite zraka, ozonskog sloja, ublažavanja klimatskih promjena i prilagodbe klimatskim promjenama u PGŽ 2019.-2022., za petnaest dana, tj. do 11. rujna 2019. To stoga što je nacrt Programa stavljen na uvid u samom vrhuncu turističke sezone, kada većina djelatnika koristi godišnje odmore i kada je vrlo teško sazvati općinski Odbor za pitanja zaštite okoliša, a dopis kojim je Općina Kostrena obaviještena o javnom uvidu je dostavljen tek 30. srpnja 2019., odnosno tek jedan dan nakon što je započeo javni uvid.  | Nije prihvaćeno.Člankom 16. stavkom 3. Zakona o zaštiti zraka propisano je da rok u kojem javnost može iznositi primjedbe, prijedloge i mišljenja ne može biti kraći od 30 dana od dana objave. Navedeni rok za javni uvid je ispoštivan budući da je on trajao 30 dana, i to od 29. srpnja do 27. kolovoza 2019. Zakonom nije predviđeno produljenje roka javnog uvida. Osim toga, iako to nije propisano Zakonom, upućena je posebna pisana obavijest o početku javnog uvida svim JLS na čijem je području registrirana narušena kvaliteta zraka i gospodarskim subjektima na njihovom području, u cilju postizanja što bolje kvalitete Programa. |
|  |  | Opći prijedlog | Općina Kostrena izradila je Akcijski plan za poboljšanje kvalitete zraka za područje Urinja s obzirom na sumporovodik, elaborat broj RN/2019/0102, izrađen od DLS d.o.o. Rijeka u lipnju 2019. godine koji se dostavlja u digitalnom obliku, a koji nije uključen u nacrt Programa.  | Prihvaćeno. Uvršteno u Program. |
|  |  | 1. Mjerenja posebne namjene
 | Obuhvatiti mjerenje onečišćujućih tvari na području Općine Kostrena za sljedeće promatrano razdoblje: sumporovodik, lebdeće čestice PM10, lebdeće česticePM 2,5, ostalih onečišćujućih tvari za koje do sada nije vršeno mjerenje | Nije prihvaćeno.Na području Općine Kostrena u sklopu Županijskog programa i mjerenja posebne namjene (V. Lenac i INA RNR) već se provode mjerenja sumporovodika (na postajama Kostrena, Vrh Martinšćice, Paveki i Urinj), lebdećih čestica PM10 (Martinšćica, Urinj, Paveki), lebdećih čestica PM2.5 (Urinj i Paveki), kao i mnogih drugih onečišćujućih tvari koje su propisane okolišnom dozvolom (INA RNR), odnosno studijom utjecaja na okoliš (BVL). Koncentracije prizemnog ozona mjere se na Pavekima (Kostrena), Krasici (Bakar) i postaji državne mreže na Gornjoj Vežici (Rijeka-2), čime je čitavo područje Općine Kostrena dobro pokriveno tako da smatramo da nema potrebe za dodatnim mjerenjima. |
|  |  | 3. Mjerenja posebne namjene  | Na str. 28 nacrta Programa navedeno je da je monitoringom obuhvaćeno ispitivanje onečišćujućih tvari za koje na prethodnoj stranici nije navedeno da su obuhvaćene mjerenjem - drugi odlomak stranice 27 - uskladiti  | Nije prihvaćeno.Ne radi se o istoj stvari da bi bilo potrebno usklađenje na opisani način. Naime, na stranici 28. prikazane su mjerne postaje u okviru programa praćenja posebne namjene, dok su na stranici 27. prikazane postaje u okviru županijske mreže postaja.  |
|  |  | Opći prijedlog  | Predvidjeti dostavu ispitanih i izmjerenih podataka jedinicama lokalne samouprave na području kojih se nalazi mjerna stanica ili na području koje se nalazi onečišćivač kojeg se nadzire. | Nije prihvaćeno.Godišnji izvještaji INA RNR i BVL dostavljaju se općinskom načelniku svaku godinu. Objedinjeni županijski izvještaj dostupan je za preuzimanje na internetskim stranicama NZZJZ PGŽ i Primorsko-goranske županije. Pojedinačni godišnji izvještaji po naručiteljima (INA, BVL) dostupni su za preuzimanje na internetskim stranicama Ministarstva zaštite okoliša i energetike. |
|  |  | Tablica 3.10 Sumarni statistički podaci koncentracija O3 (µg/m3) u zrakuiTablica 3.8 Popis mjernih postaja za praćenje kvalitete zraka na području PGŽ unutar razdoblja od 2014. do 2018. godine  | Obzirom da su Brodogradilište Viktor Lenac i Ina Rafinerija nafte Rijeka apostrofirani kao područja u Županiji s „najvećim izvorom emisija dušikovih i hlapljivih organskih spojeva“ (str. 38 nacrta Programa), trebalo bi u tablici 3.10 osim lokacije Paveki u Kostreni, uključiti i područja uz Brodogradilište Viktor Lenac – predvidjeti mjerenje koncentracija ozona na tim područjima, - prema tabeli 3.8 mjerna stanica na Vrhu Martinšćice u Kostreni mjeri samo lebdeće čestice PM10 (zašto ne i one manjeg promjera PM2,5?), te ukupne taložne tvari UTT i metale  | Nije prihvaćeno.Obrazloženje neprihvaćanje je isto kao i kod obrazloženja za dio Nacrta Programa koji se odnosi na „4. Mjerenja posebne namjene“. |